
****

**REPUBLIKA HRVATSKA**

**KRAPINSKO ZAGORSKA ŽUPANIJA**

**GRAD PREGRADA**

**GRADONAČELNIK**

KLASA:400-06/13-01/07

URBROJ:2214/01-01-13-1

Pregrada, 29.studeni 2013.

**GRADSKOM VIJEĆU**

**GRADA PREGRADE**

Predmet*:* ***Prijedlog II Izmjena i dopuna Proračuna grada Pregrade***

***za 2013. godinu i II Izmjene plana razvojnih programa za 2013 .godinu***

Sukladno članku 39. i 43. Zakona o proračunu (“Narodne novine”broj 87/08, 136/12) izmjenama i dopunama proračuna pristupa se ukoliko se u tijeku proračunske godine pojave nove obveze ili smanje, odnosno povećaju prihodi.

Proračun grada Pregrade za 2013. godinu donjelo je Gradsko vijeće 19. prosinca 2012. godine , a I Izmjene i dopune 11.rujna 2013 godine u iznosu 11.560.000,00 kuna.

Analizirajući izvršenje Proračuna grada Pregrade za dosadašnje razdoblje te procjenu do kraja godine predlaže se novi plan prihoda proračuna u visini 12.523.,000,00 kuna, plan rashoda u visini 12.935.000,00 kuna, zbog prenjetog viška iz protekle godine u iznosu 412.000,00 kuna.

## PRIHODI

U okviru ukupnog povećanja od 963.000,00 kuna (8,3%) predlaže se korekcija plana slijedećih prihoda:

- prihodi od poreza – povećanje za 310.000,00 kuna

- pomoći iz države i županije – smanjenje za 1.067.000,00 kuna

- primici od zaduživanja – povećanje za 1.622.000,00 kuna

**Porezni prihodi**

Prvotni plan poreznih prihoda iznosi 7.807.000,00 kuna, a novi plan predlaže se

u visini 8.117.000,00 kuna, odnosno za 4% više.

Razlog povećanja su povećane akontacije poreza od obrta i slobodnih zanimanja čija realizacija je znatno veća od rujna nadalje u odnosu na uplate u prethodnom razdoblju.

**Pomoći iz države i županije** **i** **izvanproračunskih fondova**

Prvotni plan sredstava pomoći iz države i županije iznosio je 1.894.000,00 kuna , a novi plan predlaže se u visini 827.000,00 kuna, odnosno 1.067.000,00 manje što je u okvirima moguće realizacije.

**Primici od zaduživanja**

Predlažu se u visini 1.622.000,00 kuna . Prijedlog se odnosi na obročnu otplatu duga izvoditelju radova na asfaltiranju cesta. Postignut je sporazum da se dospjeli dug otplaćuje u jednakim mjesečnim ratama do zaključno kraja srpnja 2014.godine.

Budući se radi o roku unutar godine dana navedeno se prema članku 86.a Zakona o proračunu smatra kratkoročnim robnim zajmom te se na takav način mora i planirati u proračunu. Budući da otplata prelazi u narednu godinu (dospjeli dug planira se kao prihod od zaduživanja, a otplaćivanje rata kao izdatak otplate zajma).

U skladu sa predviđenim prihodima predlaže se i novi raspored sredstava:

## IZDACI

Ukupni izdaci proračuna predlažu se u visini 12.935.000,00 kuna, odnosno 963.000,00 više u odnosu na predviđeni plan. Za rashode poslovanja predlaže se povećanje u visini 509.000,00 kuna , a za investicije, odnosno rashode za nabavu nefinancijske imovine u iznosu 19.000,00 kuna, te za otplatu kredita odnosno zajmova 435.000,00 kuna.

Najznačajnije izmjene se odnose na slijedeće :

- povećanje sredstava predlaže se za održavanje i gradnju komunalne infrastrukture u

iznosu 199.000,00 kuna,

* za sanaciju šteta od elem.nepogoda - povećanje za 89.000,00 kuna u okviru kojih se 33.000,00 odnosi na raspodjelu sredstava dobivenih od Vlade RH
* za posebne javne potrebe (otplata krediti ) – predlaže se povećanje za 435.000,00 kuna i to za obročnu otplatu dijela dospjele obveze prema izvoditelju radova na asfaltiranju cesta,
* ostali javni izdaci – u okviru ukupnog povećanja sredstava u iznosu 319.900,00 kuna predviđeno je 260.000,00 za povrat više uplaćene kapitalne donacije od Fonda za zaštitu okoliša i energetsku učinkovitost za izgradnju javne rasvjete, te zatezne kamate iz poslovnih odnosa u iznosu 50.000,00 kuna

Predlaže se Gradskom vijeću grada Pregrade da nakon razmatranja prijedloga donese II izmjene i dopune Proračuna grada Pregrade za 2013. godinu i II Izmjene plana razvojnih programa za 2013. godinu.

**GRADONAČELNIK**

**Marko Vešligaj, dipl.oec.**

*PRILOZI:*

*1.II Izmjene i dopune Proračuna grada Pregrade za 2013. godinu*

*2.II Izmjene Plana razvojnih programa*

*(kapitalnih ulaganja i kapitalnih pomoći) za 2013. godinu*

Preuzeo: PREDSJEDNIK GRADSKOG VIJEĆA

Zlatko Šorša

Dana \_\_\_\_\_\_\_\_\_ Potpis\_\_\_\_\_\_\_\_\_\_